pythainlp/thai_wikipedia_clean_20230101 huggingface dataset:
พรรคแรงงานเซอลาโงร์  เป็นพรรคการเมืองในรัฐเซอลาโงร์ มาลายา ก่อตั้งเมื่อ 22 ธันวาคม พ.ศ. 2494 เค ซี เจีย เป็นประธานพรรคคนแรกใน พ.ศ. 2496 เอ ทามาลีงัม เป็นเลขาธิการพรรค เอ็ม อโรเกีย สามีเป็นรองประธาน พรรคนี้ให้ความร่วมมือกับสภาสหภาพการค้าแห่งมาลายา และได้ช่วยในการก่อตั้งสหภาพแรงงานในเซอลาโงร์
พรรคนี้มีความเชื่อมโยงกับพรรคแรงงานในปีนัง มะละกา เปรัก และสิงคโปร์ ต่อมา ในวันที่ 26 มิถุนายน พ.ศ. 2495 พรรคนี้ได้ร่วมก่อตั้งพรรคแรงงานมลายาทั้งหมด ซึ่งเป็นสหภาพของพรรคแรงงานในระดับรัฐ ต่อมาพรรคนี้ได้กลายเป็นพรรคแรงงานมลายา
โจวันนี เบนเวนูตี
โจวันนี เบนเวนูตี  เป็นอดีตแชมป์โลกและอดีตนักกีฬาเหรียญทองโอลิมปิกชาวอิตาลี เกิดเมื่อ 26 เมษายน พ.ศ. 2481 และเคยเป็นนักแสดงในช่วงเวลาสั้น ๆ
เบนเวนูตีเคยชกมวยสากลสมัครเล่นติดทีมชาติอิตาลีไปแข่งขันในกีฬาโอลิมปิก และได้เหรียญทองในรุ่นเวลเตอร์เวทในกีฬาโอลิมปิกที่กรุงโรม พ.ศ. 2503 ก่อนที่จะชกมวยสากลอาชีพใน พ.ศ. 2504 เบนเวนูตีประสบความสำเร็จได้ครองแชมป์อิตาลีรุ่นมิดเดิลเวทและได้ครองแชมป์โลกรุ่นจูเนียร์มิดเดิลเวท WBC และ WBA ก่อนจะเสียแชมป์ให้คิม กีซูเมื่อ 25 มิถุนายน พ.ศ. 2509 โดยเป็นฝ่ายแพ้คะแนนไปในการชก 15 ยกและเป็นการแพ้ครั้งแรกของเบนเวนูตีด้วย
จากนั้น เบนเวนูตีก้าวขึ้นมาครองแชมป์โลกรุ่นมิดเดิลเวท WBC และ WBAเมื่อ 17 เมษายน พ.ศ. 2510 และเป็นฝ่ายชนะคะแนนอีมิล กริฟฟิธ ได้ครองแชมป์โลก แต่ก็เสียแชมป์คืนให้กริฟฟิทในการชกแก้มือใหม่ เบนเวนูตีขอแก้มืออีกใน พ.ศ. 2511 และเป็นฝ่ายชนะคะแนน ได้ครองแชมป์โลกอีกสมัย
เบนเวนูตีขึ้นชกป้องกันตำแหน่งไว้ได้ถึง 4 ครั้งรวมทั้งชนะน็อค ทอม บีเธีย นักมวยชาวออสเตรเลียที่เบนเวนูตีเคยแพ้น็อคในการชกนอกรอบก่อนหน้านี้ด้วย เบนเวนูตีเสียแชมป์โลกเมื่อ 7 พฤศจิกายน พ.ศ. 2513 โดยเป็นฝ่ายแพ้คะแนนการ์โลส มอนซอนจากอาร์เจนตินาไปอย่างบอบช้ำ เบนเวนูตีชกแก้มือกับมอนซอนอีกครั้ง เมื่อ 8 พฤษภาคม พ.ศ. 2514 แต่การชกจบลงอย่างรวดเร็วเพราะเบนเวนูตีสู้มอนซอนไม่ได้ ถูกไล่ถลุงอยู่ข้างเดียวจนกรรมการต้องยุติการชกในยกที่ 3 ให้มอนซอนเป็นฝ่ายชนะน็อกโดยเทคนิค​ไป หลังจากการชกครั้งนี้ เบนเวนูตีจึงแขวนนวมไป
เทอร์มินัล
สุดสายป่าน เป็นบทประพันธ์ของ ชูวงศ์ ฉายะจินดา แนวดราม่า เริ่มแรกบทประพันธ์ถูกนำไปสร้างเป็นภาพยนตร์ครั้งแรกเมื่อปี พ.ศ. 2515 กำกับการแสดงโดยอดิสรณ์ (อดุลย์ ดุลยรัตน์) สร้างโดย พงศ์ไทยภาพยนตร์ นำแสดงโดย เพชรา เชาวราษฎร์, ครรชิต ขวัญประชา, ประจวบ ฤกษ์ยามดี, อดุลย์ ดุลยรัตน์, ทม วิศวชาติ ออกฉายเมื่อวันที่ 5 ตุลาคม พ.ศ. 2515
ต่อมาสร้างเป็นละครโทรทัศน์ครั้งแรกในปี พ.ศ. 2527 ออกอากาศทางสถานีโทรทัศน์ไทยทีวีสีช่อง 3 นำแสดงโดย อนุสรณ์ เดชะปัญญา, อำภา ภูษิต, ปัญญา นิรันดร์กุล, ผดุงศรี โสภิตา, พรพรรณ เกษมมัสสุ, นวลปรางค์ ตรีชิต, จีระศักดิ์ ปิ่นสุวรรณ, ดวงตา ตุงคะมณี, พิราวรรณ ประสพศาตร์, จารุวรรณ ปัญโญภาส, เฉลา ประสพศาสตร์, มีศักดิ์ นาครัตน์, สมจินต์ ธรรมทัต
ต่อมาในปี พ.ศ. 2538 สร้างเป็นละครออกอากาศทางสถานีโทรทัศน์สีกองทัพบกช่อง 7 ผลิตโดย ดาราวีดีโอ บทโทรทัศน์โดย ศัลยา กำกับการแสดงโดย มานพ สัมมาบัติ นำแสดงโดย ศักดิ์สิทธิ์ แท่งทอง, น้ำฝน โกมลฐิติ, มยุริญ ผ่องผุดพันธุ์ ออกอากาศทุกวันศุกร์ เสาร์ และอาทิตย์ เมื่อวันที่ 18 สิงหาคม พ.ศ. 2538–5 พฤศจิกายน พ.ศ. 2538
ในปี พ.ศ. 2556 นำกลับมาสร้างใหม่ เป็นละครออกอากาศทางสถานีวิทยุโทรทัศน์กองทัพบกช่อง 5 ผลิตโดย เอ็กแซ็กท์ และ ซีเนริโอ บทโทรทัศน์โดย ณ. ภัทรพร, พัณณิฏานันทณ์ ศิริเลิศกำกับการแสดงโดย จาริวัฒน์ อุปการไชยพัฒน์, วิลาวัณย์ สังฆะภิบาล นำแสดงโดย ยุทธนา เปื้องกลาง, วรรณรท สนธิไชย, ณัฏฐ์ เทพหัสดิน ณ อยุธยา, รัชชานนท์ สุขประกอบ, พิชญา เชาวลิต, อลิชา ไล่ศัตรูไกล และรอน บรรจงสร้าง ทุกวันจันทร์–อังคาร เวลา 20:10–21:40 น.โดยเริ่มตอนแรกวันที่ 15 กรกฎาคม พ.ศ. 2556 - 9 กันยายน พ.ศ. 2556 และได้ออกอากาศใหม่อีกครั้งทางช่องจีเอ็มเอ็มวัน ทุกวันจันทร์–อังคาร เวลา 20:00–22:00 น.โดยเริ่มตอนแรกวันที่ 1 เมษายน พ.ศ. 2557 และออกอากาศในระบบดิจิตอลทีวีภาพความละเอียดสูง และทางสถานีวิทยุโทรทัศน์กองทัพบกช่อง 5 ได้นำละครเรื่องนี้มาออกอากาศรีรันให้ชมอีกครั้งทุกวันจันทร์–อังคาร เวลา 20:10–21:25 น. โดยออกอากาศต่อจากละครเรื่อง เรือนเสน่หา และเคยได้ออกอากาศอีกครั้งทางช่อง จีเอ็มเอ็ม 25 ทุกวันเสาร์-อาทิตย์ เวลา 21.30 น. เริ่มตอนแรก วันที่ 4 กรกฎาคม พ.ศ. 2558
อิบน์ บัตตูตะ
ฟลาเมนโก
อบู นุวาซ
ความขัดแย้งอาหรับ-อิสราเอล
ความขัดแย้งอิสราเอล-ปาเลสไตน์
ถิรชัย กระทิงแดงยิม
โซลเวิลด์คัปสเตเดียม
โซลเวิลด์คัพสเตเดียม หรือรู้จักกันในชื่อ "ซางนัมสเตเดียม" ตั้งอยู่ที่เมือง โซล, ประเทศเกาหลีใต้ เป็นสนามกีฬาฟุตบอลสร้างขึ้นเพื่อใช้จัดงาน ฟุตบอลโลก 2002 ก่อสร้างขึ้นในปี ค.ศ. 1998 และเปิดใช้งานในปี ค.ศ. 2001.ปัจจุบันเป็นสนามฟุตบอลที่มีขนาดใหญ่ของเอเชียเป็นรองแค่สนาม อาซาดีสเตเดียม ในเมือง เตหะราน,ประเทศอิหร่าน เท่านั้น.สนามแห่งนี้มีความจุทั้งหมด 66,806 ที่นั่ง. มีที่นั่งพิเศษทั้งหมด 829 ที่นั่ง มีห้อง VIP 754 ที่นั่ง, และอีก 75 ที่นั่งเป็นห้อง สกายบ็อก
ปัจจุบันสนามแห่งนี้เป็นสนามเหย้าของสโมสร เอฟซีโซล สโมสรฟุตบอลจาก เคลีก ซึ่งเริ่มใช้งานตั้งแต่ปี ค.ศ. 2004 และเป็นสนามเหย้ของ ฟุตบอลทีมชาติเกาหลีใต้ อีกด้วย
สงครามจีน-ญี่ปุ่นครั้งที่สอง
สงครามจีน-ญี่ปุ่นครั้งที่หนึ่ง
โซลเวิล์ดคัพสเตเดียม
ศรสวรรค์ ภู่วิจิตร
ศรสวรรค์ ภู่วิจิตร เกิดวันที่ 16 กุมภาพันธ์ พ.ศ. 2516 เป็นอดีตนักกีฬาว่ายน้ำทีมชาติไทย และปัจจุบัน เธอเป็นพิธีกรรายการข่าวทางช่อง 7 HD
ศรสวรรค์ ภู่วิจิตร หรือ อาย เกิดวันที่ 16 กุมภาพันธ์ พ.ศ. 2516 ที่เขตตลิ่งชัน กรุงเทพมหานคร เธอเป็นลูกสาวคนสุดท้อง และมีพี่สาว 2 คน ศรสวรรค์เข้ารับการศึกษาระดับมัธยมศึกษา ที่โรงเรียนเขมะสิริอนุสสรณ์, ระดับปริญญาตรี ในเอกวาทวิทยา จุฬาลงกรณ์มหาวิทยาลัย ปี 2536 และปริญญาโท เอกสื่อสารมวลชน ปี 2541
ศรสวรรค์ ภู่วิจิตร เป็นนักกีฬาว่ายน้ำทีมชาติไทยชุดใหญ่ครั้งแรกเมื่ออายุ 14 ปี และเคยเข้าแข่งขันกีฬาโอลิมปิกฤดูร้อน 1992 ที่บาร์เซโลนา
ศรสวรรค์สมรสกับ โทนี่ มีชัย ซึ่งเป็นผู้ฝึกสอนกอล์ฟ และมีลูกสาวด้วยกันชื่อ น้องเอมมี่
แทกูสเตเดียม
แทกูสเตเดียม (ชื่อเดิม:แทกูเวิล์ดคัพสเตเดียม,) หรือรู้จักกันในชื่อ "บลู อาร์ซ" เป็นสนามกีฬาอเนกประสงค์ ตั้งอยู่ที่เมือง แทกู, ประเทศเกาหลีใต้ มีความจุทั้งหมด 65,000 ที่นั่ง (ในอนาคตจะลดเหลือ 53,000 ที่นั่ง หลังจากการปรับปรุง) มีที่จอดรถทั้งหมด 3,550 คัน.อยู่ห่างจาก ท่าอากาศยานแทกู 11 กิโลเมตร
สนามแห่งนี้เคยใช้เป็นสนามในการแข่งขัน ฟุตบอลโลก 2002 ที่ประเทศเกาหลีใต้เป็นเจ้าภาพ. ปัจจุบันสนามแห่งนี้เป็นสนามเหย้าของ สโมสรฟุตบอลแทกู.
ปูซานอาซิแอดสเตเดียม
ปูซานอาซิแอดสเตเดียม หริอ อาซิแอดสเตเดียม เป็นสนามกีฬาอเนกประสงค์ ตังอยู่ที่เมือง ปูซาน, ประเทศเกาหลีใต้ สนามแห่งนี้สร้างขึ้นเพื่อใช้จัดการแข่งขันกีฬา เอเชียนเกมส์ 2002 และ ฟุตบอลโลก 2002 มีความจุทั้งหมด 53,864 ที่นั่ง เริ่มเปิดใช้บริการในปี ค.ศ. 2001
ปัจจุบันสนามแห่งนี้เป็นสนามเหย้าของสโมสร ปูซานไอพาร์ก สโมสรฟุตบอลในเคลีก
เชจูเวิลด์คัพสเตเดียม
ปัจจุบันสนามแห่งนี้เป็นสนามเหย้าของ สโมสรฟุตบอลเชจูยูไนเต็ด
ซูว็อนเวิลด์คัพสเตเดียม
ซูว็อนเวิลด์คัพสเตเดียม เป็นสนามกีฬาฟุตบอลอเนกประสงค์ เปิดใช้บริการในปี ค.ศ. 2011 มีความจุทั้งหมด 43,959 ทีนี่ง ตั้งอยู่ที่เมือง ซูว็อน, ประเทศเกาหลีใต้ ปัจจุบันเป็นสนามเหย้าของ ซูว็อนซัมซุงบลูวิงส์ สโมสรฟุตบอลจาก เคลีก
อุลซันมุนซูฟุตบอลสเตเดียม
อุลซันมุนซูฟุตบอลสเตเดียม, มีชื่อเล่นว่า บิ๊กคราวน์สเตเดียม เป็นสนามกีฬาฟุตบอลอเนกประสงค์ ตั้งอยู่ที่เมือง อุลซัน, ประเทศเกาหลีใต้ มีความจุทั้ง 44,102 ที่นั่ง ปัจจุบันเป็นสนามเหย้าของ สโมสรฟุตบอลอุลซันฮุนได สโมสรจาก เคลีก
ช็อนจูเวิลด์คัพสเตเดียม
ช็อนจูเวิลด์คัพสเตเดียม เป็นสนามกีฬาฟุตบอลอเนกประสงค์ ตั้งอยู่ที่เมืองช็อนจู จังหวัดช็อลลาเหนือ ประเทศเกาหลีใต้ มีความจุทั้งหมด 43,348 ที่นั่ง ปัจจุบันเป็นสนามเหย้าของสโมสรฟุตบอลช็อนบุกฮุนไดมอเตอส์ในเคลีก
กีฬาเทนนิสในกีฬาแห่งชาติครั้งที่ 41
"กีฬาเทนนิส" ในการแข่งขันกีฬาแห่งชาติ ครั้งที่ 41 เชียงใหม่เกมส์
แข่งขันวันที่ 9-12 ธันวาคม 2556
ปรากฏการโจเซฟซัน
ปรากฏการณ์โจเซฟสัน (Josephson effect) (Kittel.1997) เป็นปรากฏการณ์ที่สามารถทำให้เกิดได้ ภายใต้เงื่อนไขที่เหมาะสม โดยเป็นปรากฏการณ์ที่คู่คูเปอร์ที่เป็นตัวนำในตัวนำยวดยิ่งสามารถทะลุผ่านผ่านฉนวนบางๆที่กั้นกลางระหว่างตัวนำยวดยิ่งได้ สามารถเกิดขึ้นได้ 2 แบบ คือ แบบ DC Josephson effect และ แบบ AC Josephson effect
แบบ DC Josephson effect เป็นปรากฏการณืที่มีกระแสตรงพุ่งทะลุผ่านบริเวณรอยต่อจากตัวนำยวดยิ่งด้านหนึ่งไปสู่ตัวนำยวดยิ่งอีกด้านหนึ่งได้ แม้จะมีฉนวนกั้นกลางอยู่และไม่มีการใส่สนามไฟฟ้าหรือสนามแม่เหล็ก
แบบ AC Josephson effect เป็นปรากฏการณ์เมื่อใส่แหล่งจ่ายไฟกระแสตรงให้แก่ระบบ จะเกิดการสั่นของกระแสไฟฟ้าแบบ rf ที่บริเวณรอยต่อ และจากค่าที่ได้สามารถนำมาคำนวณหาค่า ℏ/e ที่แม่นยำมาก ๆ ได้
ปรากฏการณ์ไอโซโทป
ปรากฏการณ์ไอโซโทป(The Isotope Effect) เป็นปรากฏการณ์ที่ค้นพบโดย อี.แมกซ์เวล (E. Maxwell) และคนอื่น ๆ ในปี 1950 ภายหลังจากการค้นพบไม่นาน กลุ่มนักวิจัยรัทเกอร์(Rutgers group) จากมหาวิทยาลัยรัทเกอร์(Rutgers University) ได้เผยแพร่ข้อมูลผลการทดลองไอโซโทปของปรอท ซึ่งมีความสัมพันธ์ดังสมการ
เมื่อ&lt;br&gt;
จากความสัมพันธ์ดังกล่าวนำไปสู่ข้อสรุปสำหรับตัวนำยวดยิ่งอื่น
ปรากฏการณ์ไอโซโทป(The Isotope Effect) เป็นปรากฏการณ์จากการทดลองหาความสัมพันธ์ระหว่างอุณหภูมิวิกฤติ (formula_3) กับ มวลไอโซโทป (formula_2) ค่าต่าง ๆ ของตัวนำยวดยิ่ง พบว่ามีความสัมพันธ์กันดังสมการ
เมื่อ formula_7 คือ ค่าสัมประสิทธิ์ของไอโซโทป
สำหรับตัวนำยวดยิ่งแบบดั้งเดิมจะตรงตามทฤษฎี BCS คือ อุณหภูมิวิกฤต (formula_3) แปรผันตามอุณหภูมิของเดอบาย (formula_9) ที่สะท้อนถึงการสั่นแบบฮาร์มอนิกของโฟนอน แสดงให้เห็นว่าอันตรกิริยาระหว่างอิเล็กตรอนกับแลททิซที่ทำให้เกิดคู่คูเปอร์เป็นกลไกสำคัญของการเกิดสภาพนำยวดยิ่ง และอุณหภูมิของเดอบาย (formula_9) แปรผันกับมวลไอโซโทปยกกำลังลบเศษหนึ่งส่วนสอง (formula_11)
เมื่อ formula_12หรือ formula_13
จะได้ว่า formula_14
ดังนั้น formula_1
ทำให้ได้ค่าสัมประสิทธิ์ของไอโซโทป formula_16
ตัวอย่างเช่น ในกรณีปรอทอุณหภูมิวิกฤตจะเปลี่ยนจาก 4.185 K ไปเป็น 4.186 K เมื่อมวลอะตอมมีค่าเปลี่ยนจาก 199.5 u เป็น 203.4 u
จาก formula_1
จะได้ formula_18
แต่สำหรับตัวนำยวดยิ่งอุณหภูมิสูงจะมีค่า formula_19 โดยมีทั้งที่มากกว่าและน้อยกว่าทำให้ไม่สามารถสรุปได้ว่ากลไกการเกิดสภาพนำยวดยิ่งเกิดจากอันตรกิริยาระหว่างอิเล็กตรอนกับแลททิซหรือไม่
ถ้าใช้การประมาณแบบฮาร์มอนิกอย่างง่ายสำหรับการสั่นของแลตทิซจะสามารถคำนวณค่าสัมประสิทธิ์ไอโซโทปได้จากสมการ
สำหรับผลการทดลองปรากฏว่าลำดับของค่ามวลไอโซโทป (formula_2) และอุณหภูมิวิกฤต (formula_3) มีผลน้อยมาก เมื่อวาดกราฟความสัมพันธ์ระหว่าง formula_3 และ formula_2 หรือความสัมพันธ์ระหว่าง formula_25 และ formula_26จะได้ค่าสัมประสิทธิ์ของไอโซโทป (formula_7) ของตัวนำยวดยิ่งจึงมีค่าสอดคล้องกับสมการ
นอกจากนี้จากกฎของไอโซโทป สามารถเขียนสมการหาค่าสัมประสิทธิ์ของไอโซโทป (formula_7) ที่สามารถใช้งานได้สะดวกดังสมการ
โดย formula_31 เป็นไปตามรูปแบบการกระจัด (displacement formula) คือ formula_32
ตารางแสดงตัวอย่างค่าสัมประสิทธิ์ไอโซโทปของธาตุตัวนำยวดยิ่งต่าง ๆ
ในระบบอะตอมเดี่ยว โลหะที่ไม่ใช่โลหะทรานซิชัน (non-transition metals) ส่วนใหญ่จะมีค่าสัมประสิทธิ์ไอโซโทปประมาณ 0.5 ตามทฤษฎีบีซีเอส แต่ในระบบอื่น เช่น โลหะทรานซิชัน จะมีค่าสัมประสิทธิ์ไอโซโทปต่ำกว่า 0.5 นอกจากนี้ ในตัวนำยวดยิ่งอุณหภูมิสูงจะมีค่าสัมประสิทธิ์ไอโซโทปทั้งมากกว่าและน้อยกว่า 0.5 ขึ้นอยู่กับการเจือสารในองค์ประกอบ ตัวอย่างค่าสัมประสิทธิ์ไอโซโทปของตัวนำยวดยิ่งอุณหภูมิสูงแสดงดังตารางด้านล่าง
ในระบบหลายอะตอมที่มีองค์ประกอบของธาตุหลายชนิด ความถี่ของเดอบาย (Debye frequency) เป็นฟังก์ชันที่ขึ้นกับมวลไอโซโทปของธาตุต่าง ๆ ที่เป็นองค์ประกอบ : Ω = Ω(M1,M2,M3...) จะพบว่า Ω ~ Mr-αr โดย r=1,2,3... และ αr≠0.5 โดยเรียกว่าค่าสัมประสิทธิ์ไอโซโทปแบบแบ่งส่วน (partial isotope coefficient) เช่น ค่าสัมประสิทธิ์ไอโซโทปของผลึกแบบคิวบิค (Cubic) ของอะตอม M1 และ M2 จะมีค่าสัมประสิทธิ์ไอโซโทปแบบแบ่งส่วน 2 ค่า คือ α1 และ α2
แว่นขยาย
แว่นขยาย เป็นกระจกที่ทำจากเลนส์นูน ใช้ในการขยายภาพวัตถุ เลนส์มักจะใส่อยู่ในกรอบพร้อมด้ามจับ
แว่นขยายยังเป็นสัญลักษณ์ของนักสืบในนวนิยาย โดยเฉพาะเชอร์ล็อก โฮมส์
อุปกรณ์ขยายภาพวัตถุที่ปรากฏหลักฐานและเก่าแก่ที่สุดคือเลนส์ของอริสโตฟานเนสในปี 424 ก่อนคริสต์ศักราช มีลักษณะเป็นทรงกลมแก้วที่บรรจุน้ำ เซเนกาถึงกับกล่าวถึงอุปกรณ์ชิ้นนี้ว่าสามารถใช้อ่านตัวอักษรไม่ว่าจะเล็กหรือมัวแค่ไหนก็ตามได้ โรเจอร์ เบคอนได้กล่าวถึงคุณสมบัติของแว่นขยายช่วงคริสต์ศตวรรษที่ 13 ในประเทศอังกฤษ และแว่นตาก็ได้ประดิษฐ์ขึ้นช่วงคริสต์ศตวรรษที่ 13 เช่นเดียวกัน ในประเทศอิตาลี
มาตราความรุนแรงคลื่นไหวสะเทือนของสำนักงานอุตุนิยมวิทยาญี่ปุ่น
มาตราความรุนแรงคลื่นไหวสะเทือนของสำนักงานอุตุนิยมวิทยาญี่ปุ่น คือมาตราส่วนคลื่นไหวสะเทือนที่ใช้ในญี่ปุ่นและไต้หวันเพื่อวัดระดับความรุนแรงของแผ่นดินไหว โดยใช้หน่วยวัดเป็น ซึ่งต่างจากมาตราส่วนขนาดโมเมนต์ (ก่อนริกเตอร์) ซึ่งเป็นมาตราที่วัดพลังงานที่ถูกปล่อยออกมาจากการเกิดแผ่นดินไหว
มาตราส่วนนี้อธิบายระดับของการสั่นที่จุดบนผิวโลก ซึ่งมีความคล้ายคลึงกับมาตราเมร์กัลลี ซึ่งความรุนแรงของแผ่นดินไหวจะไม่ได้พิจารณาจากขนาดของแผ่นดินไหว และต่างกันไปตามสถานที่; ตัวอย่างเช่น การสั่นสะเทือนอาจจะอธิบายว่า "ขนาด 4 ชินโดะในโตเกียว, ขนาด 3 ชินโดะในโยะโกะฮะมะ, ขนาด 2 ชินโดะในชิซุโอะกะ"
สำนักงานอุตุนิยมวิทยาญี่ปุ่นมีเครือข่ายเครื่องวัดความไหวสะเทือน 180 แห่งและ 627 เครื่องวัดความรุนแรงคลื่นไหวสะเทือน และมีการรายงานการเกิดแผ่นดินไหวแบบเรียลไทม์กับสื่อและอินเทอร์เน็ต
ประเทศญี่ปุ่นประสบกับแผ่นดินไหวกว่า 400 ครั้งในทุกวัน แม้ว่าส่วนใหญ่จะอยู่ในขนาด "0" ชินโดะหรือน้อยกว่านั้นและสามารถตรวจจับได้เฉพาะเครื่องตรวจเท่านั้น
สำนักงานอุตุนิยมวิทยาญี่ปุ่นได้เริ่มกำหนดสี่ขั้นตอนชินโดะครั้งแรกในปี พ.ศ. 2427 ด้วยสี่ระดับคือ: 微 (เงียบ), 弱 (อ่อน), 強 (แรง), และ 烈 (รุนแรง)
ในปี พ.ศ. 2441 ระบบมาตราได้เปลี่ยนเป็นระบบตัวเลข โดยกำหนดระดับการเกิดแผ่นดินไหวเป็นระดับ 0 – 7
ในปี พ.ศ. 2451 ระดับของมาตรานี้ได้รับการอธิบายให้ละเอียดขึ้น และการระบุระดับจะขึ้นอยู่กับผลกระทบกับผู้คน โดยสเกลนี้เป็นที่นิยมแพร่หลายในสมัยเมจิ และได้รับการแก้ไขในสมัยโชวะโดยมีการแก้ไขคำอธิบายใหม่ทั้งหมด
หลังจากการเกิดแผ่นดินไหวครั้งใหญ่ฮันชิง พ.ศ. 2538 ระดับ "5" และ "6" ถูกแบ่งออกเป็นสองระดับ ทำให้กลายเป็น 10 ระดับแผ่นดินไหวโดย: 0–4, อ่อน/แรง 5 （５弱、５強）, อ่อน/แรง 6 （６弱、６強） และ 7
โดย "ชินโดะ" ได้มีการนำมาใช้ในประเทศญี่ปุ่นตั้งแต่ปี พ.ศ. 2539 โดยไม่มีการเปลี่ยนแปลงอะไรอีกเลย
คำอธิบายมาตรา.
โดยมาตรานี้จะทำงานจาก 0 ถึง 7 โดย 7 เป็นมาตราที่รุนแรงสุด โดยมาตราเมร์กัลลีบางครั้งจะใช้ร่วมกับ"ชินโดะ"; อย่างไรก็ตามไม่มีแนวปฏิบัติเรื่องนี้อย่างแน่นอนในญี่ปุ่น การรายงานแผ่นดินไหวแบบเรียลไทม์จะถูกคำนวณอัติโนมัติโดยเครื่องวัดความเร่งพื้นดิน โดยสำนักงานอุตุนิยมวิทยาญี่ปุ่นจะรายงานระดับของแผ่นดินไหวอยู่กับการเร่งของพื้นดิน วัดโดยเครื่องวัดอัติโนมัตความรุนแรง
Snsd
ทิฟฟานี่ (นักร้องเกาหลีใต้)
อากาซากะ
อากาซากะ  เป็นย่านการค้าและที่อยู่อาศัยหนึ่งในกรุงโตเกียว ตั้งอยู่ในแขวงมินาโตะทางทิศตะวันตกของศูนย์ราชการในย่านนางาตาโจ และทางตอนเหนือของย่านรปปงงิ
Jeonju World Cup Stadium
อิสระ ศักดิ์กรีรินทร์
มาสด้า ซีเอ็กซ์-9
มาสด้า CX-9  เป็นรถยนต์เอนกประสงค์สมรรถนะสูงขนาดกลาง (Mid-Size SUV) ผลิตโดยมาสด้า เริ่มผลิตในปี พ.ศ. 2550 ถูกพัฒนาขึ้นบนตัวถัง CD3 ซึ่งเป็นพื้นตัวถังสำหรับการพัฒนารถยนต์ขนาดกลางและรถยนต์ขนาดใหญ่ของมาสด้าและฟอร์ด ใช้ร่วมกับ มาสด้า 6 ฟอร์ด ฟิวชั่น และ ฟอร์ด เอดจ์
รุ่นที่หนึ่ง (พ.ศ. 2549–2558).
มาสด้า ซีเอ็กซ์-9 เผยโฉมครั้งแรกเมื่อปี พ.ศ. 2549 ในงานนิวยอร์กมอเตอร์โชว์โดยในระยะแรกมาสด้ามีแผนทำตลาดซีเอ็กซ์-9 เฉพาะในอเมริกาเหนือเท่านั้น ยังไม่มีการจำหน่ายในญี่ปุ่น แม้ว่าจะผลิตจากประเทศญี่ปุ่นก็ตาม แต่หากทำตลาดอยู่ในตลาดเดียว โอกาสจะคืนทุนได้เร็วก็ยาก เพราะฉะนั้นหากประเทศอื่นๆ สามารถนำไปทำตลาดได้โดยสามารถรับมือกับยอดขายและกระแสตอบรับ โดยที่ไม่ขาดทุนและคุ้มค่า ก็ควรที่จะนำรถรุ่นนั้นๆ ไปขาย เป็นธรรมดาของบริษัทรถยนต์ จนในที่สุด ก็ได้ส่งออกไปขายในบางประเทศ ในรุ่นปรับโฉมซึ่งเปิดตัวในปี พ.ศ. 2552
มาสด้า ซีเอ็กซ์-9 มีเครื่องยนต์ 2 รุ่นคือ 3.5 และ 3.7 ลิตร ของ Ford ทั้งสองรุ่นเป็นเครื่องยนต์ V6 ขับเคลื่อนล้อหน้า และขับเคลื่อนสี่ล้อ ระบบเกียร์เป็นเกียร์อัตโนมัติ 6 สปีด และมีฐานการประกอบที่ประเทศญี่ปุ่น
ในประเทศไทย บริษัท มาสด้า เซลส์ (ประเทศไทย) จำกัด ได้นำมาสด้า ซีเอ็กซ์-9 เข้ามาทำตลาดในประเทศไทยเมื่อปี พ.ศ. 2552 โดยเคยนำมาอวดโฉมในงานบางกอกอินเตอร์เนชันแนลมอเตอร์โชว์ ปี พ.ศ. 2552 แต่ที่นำมาขายล่าช้ากว่าตลาดโลกเพราะมาสด้าคิดว่าควรจะรอรุ่นปรับโฉมจะดีกว่า กว่าจะได้เปิดตัวก็คือปี พ.ศ. 2552 เปิดตัวในราคา 3,690,000 บาท เครื่องยนต์ 3.7 ลิตร V6 เป็นรถนำเข้าจากต่างประเทศทั้งคัน
ปรับโฉมรุ่นปี 2010.
สำหรับรุ่นปี 2010 มาสด้า ซีเอ็กซ์-9 ได้มีการปรับโฉมโดยมีกระจังหน้าใหม่ ระบบแอร์สามโซนและระบบบลูทูธแฮนฟรีเป็นคุณสมบัติมาตรฐานในทุกรุ่น
ปรับโฉมรุ่นปี 2013.
สำหรับรุ่นปี 2013 ซีเอ็กซ์-9 ได้มีการปรับโฉมใหม่โดยเปลี่ยนแปลงภายนอก เช่น ไฟหน้าใหม่ กระจังหน้าใหม่
รุ่นที่สอง (TC; พ.ศ. 2559–ปัจจุบัน).
ที่งานลอสแอนเจลิสออโต้โชว์ มาสด้าได้เผยโฉมรุ่นที่สองของซีเอ็กซ์-9 ซึ่งผ่านมาเก้าปีหลังจากเปิดตัวรุ่นแรก มาสด้า ซีเอ็กซ์-9 สร้างบนพื้นฐานและเครื่องยนต์"สกายแอคทีฟ"ที่มาสด้าได้แนะนำไปเมื่อ พ.ศ. 2554 มาสด้า ซีเอ็กซ์-9 รุ่นที่สองได้ใช้เครื่องยนต์ 2.5 ลิตร สกายแอคทีฟ-จี เบนซิน สี่สูบ ให้กำลัง 227 แรงม้าในน้ำมันออคเทน 87 และให้กำลัง 250 แรงม้าในน้ำมันพรีเมียม แรงบิด 470 นิวตันเมตร ใช้เครื่องยนต์ร่วมกับเกียร์อัตโนมัติ 6 จังหวะ การออกแบบภายนอกได้ใช้แนวทางการออกแบบโคโดะของมาสด้า ตัวรถมีขนาดสั้นกว่ารุ่นก่อน แต่มีฐานล้อที่ยาวกว่า น้ำหนักได้ลดลงไป 90 กิโลกรับในรุ่นขับเคลื่อนสองล้อและลดลงไป 130 กิโลกรัมในรุ่นขับเคลื่อนทุกล้อ
ดาวเกี้ยวเดือน
ดาวเกี้ยวเดือน เป็นบทประพันธ์ของ รอมแพง โดยถูกนำมาสร้างเป็นละครโทรทัศน์โดย บริษัท บรอดคาซท์ ไทย เทเลวิชั่น จำกัด ทางสถานีวิทยุโทรทัศน์ไทยทีวีสีช่อง 3
ประกายดาว ช่างภาพสาวสุดฮอต เกิดความรู้สึกอยากมีลูกแต่ไม่อยากมีสามี ด้วยความรักเด็กและนิสัยสุดบ้าบิ่นของเธอ ปฏิบัติการตามล่าหาสเปิร์มจึงเริ่มขึ้น แต่งานนี้ไม่ง่ายเลยสำหรับประกายดาว เพราะเป้าหมายอันดับหนึ่งของเธอคือ มรว.จันทรภานุหรือคุณชายจันทร์ ไฮโซแถวหน้าที่เพอร์เฟคไปซะทุกอย่าง เจ้าของฉายาเดทเดียวดับ และอันดับสองก็คือ พงจันทร เพลย์บอยไฮโซที่ควงสาวแทบไม่ซ้ำหน้า ประกายดาวต้องพยายามทำทุกวิถีทางเพื่อจะเข้าถึงตัวคุณชายจันทร์ แต่ยิ่งเข้าใกล้มากเท่าไหร่ หัวใจที่ปิดล็อกมานานแสนนานก็ยิ่งหวั่นไหว เป้าหมายทั้งสองของเธอก็ดูท่าว่าจะทนเสน่ห์ของแปลกไม่ไหวซะด้วย แต่ก่อนที่ทุกอย่างจะลงเอยด้วยดี ก็ย่อมมีอุปสรรคมากมาย แล้วสาวมั่นอย่างประกายดาวจะทำอย่างไรดี
ฮุนได เอ็กเซล
ฮุนได เอ็กเซล  เป็นรถยนต์นั่งขนาดเล็กมาก (Subcompact Car) ผลิตโดยฮุนได ผู้ผลิตรถยนต์สัญชาติเกาหลีใต้ เริ่มผลิตในปี พ.ศ. 2528 เพื่อมาทดแทนรุ่นเก่า ฮุนได โพนี่  และเลิกผลิตในปี พ.ศ. 2537 เพื่อเปิดทางให้กับ ฮุนได แอคเซนท์ รถยนต์นั่งขนาดเล็กมากรุ่นใหม่ที่เปิดตัวในปี พ.ศ. 2537 มีวิวัฒนาการตามช่วงเวลาได้ 2 Generation (รุ่น) ดังนี้
รุ่นที่ 1 (พ.ศ. 2528-2532).
ฮุนได เอ็กเซล รุ่นที่ 1 เริ่มผลิตเมื่อปี พ.ศ. 2528 รหัสประจำตัวรถคือ X1 ถือเป็นรถรุ่นเปลี่ยนโฉมของฮุนได โพนี่ รุ่นนี้ มีฐานการประกอบที่ประเทศเกาหลีใต้ และส่งออกไปจำหน่ายในบางประเทศ เช่น สหราชอาณาจักร (อังกฤษ) สหรัฐอเมริกา ออสเตรเลีย มีตัวถังแฮทช์แบค 3 และ 5 ประตู และซีดาน 4 ประตู เครื่องยนต์ส่วนใหญ่จะเป็นเครื่องยนต์ 1.5 ลิตร แต่ในตลาดสหราชอาณาจักร จะเป็นเครื่องยนต์ 1.3 ลิตร ระบบเกียร์เป็นเกียร์ธรรมดา 4 และ 5 สปีด และเกียร์อัตโนมัติ 3 สปีด นอกจากนี้ ในสหรัฐอเมริกายังเคยถูกโหวตให้เป็นผลิตภัณฑ์ที่ดีที่สุด 10 อันดับ โดยนิตยสารฟอร์จูน แต่ในภายหลังเริ่มไม่ประสบความสำเร็จเนื่องจากคุณภาพในการประกอบรถยนต์ของเกาหลีใต้ในสมัยนั้นยังด้อยกว่ารถญี่ปุ่น รถยุโรปและรถอเมริกา
รุ่นที่ 2 (พ.ศ. 2532-2537).
ฮุนได เอ็กเซล รุ่นที่ 2 เริ่มผลิตเมื่อปี พ.ศ. 2532 รหัสประจำตัวรถคือ X2 เป็นรุ่นแรกที่เริ่มส่งออกไปยังหลายๆ ประเทศทั่วโลก รวมถึงประเทศไทย หลังจากที่เคยส่งออกไปยังสหราชอาณาจักร สหรัฐอเมริกา และออสเตรเลีย เครื่องยนต์เป็นเครื่องยนต์ 1.3 และ 1.5 ลิตร ระบบเกียร์เป็นเกียร์ธรรมดา 4 และ 5 สปีด และเกียร์อัตโนมัติ 3 และ 4 สปีด ส่วนตัวถังยังคงเหมือนเดิม คือ แฮทช์แบค 3 และ 5 ประตูและซีดาน 4 ประตู
ในประเทศไทย ฮุนได เอ็กเซล เปิดตัวเมื่อปี พ.ศ. 2535 เป็นเอ็กเซลรุ่นแรกและรุ่นเดียวที่มีการเปิดตัวในประเทศไทย เปิดตัวพร้อมกับการแนะนำรถยนต์แบรนด์ Hyundai ในประเทศไทยเป็นครั้งแรก พร้อมกับรุ่น Elantra และ Sonata ในงานมหกรรมยานยนต์ปี 2535 โดยบริษัท ยูไนเต็ด โอโตเซลส์ (ประเทศไทย) จำกัด บริษัทลูกในเครือพระนครยนตรการ โดยรุ่นที่นำมาขาย เป็นรุ่นเครื่องยนต์ 1.3 และ 1.5 ลิตร ตัวถังซีดาน 4 ประตู เป็นรถนำเข้าทั้งคัน เคยสร้างความฮือฮาให้กับตลาดรถยนต์ด้วยราคาที่ถูกกว่ารถยนต์ญี่ปุ่นในยุคที่ญี่ปุ่นยังไม่เปิดตัวรถยนต์ B-Segment โดยลุยตลาดใหม่แบบจริงจังรุ่นแรกในปี พ.ศ. 2539 คือ Honda City และ Toyota Soluna (ในยุคนั้นมีแต่รถยนต์ B-Segment ที่เปิดตลาดแบบลองเชิงเช่น Suzuki Swift (คนละรุ่นกับที่ขายในปัจจุบัน) Daihatsu Charade Mazda 121 เป็นต้น) ก่อนที่จะค่อยๆ หายไปจากตลาดในช่วงปี พ.ศ. 2538 เพื่อเปิดทางให้กับฮุนได แอคเซนท์ รถยนต์ขนาดเล็กรุ่นใหม่ของฮุนได ที่มีรูปทรงโค้งมนกว่า
มหาวิทยาลัยแครนฟีลด์
มหาวิทยาลัยแครนฟีลด์  เป็นบัณฑิตวิทยาลัยและมหาวิทยาลัยฐานการวิจัยของสหราชอาณาจักรซึ่งมีสองวิทยาเขต โดยวิทยาเขตหลักตั้งอยู่ที่แครนฟีลด์ เบดฟอร์ดเชอร์ และวิทยาเขตที่สองคือวิทยาลัยป้องกันราชอาณาจักรแห่งสหราชอาณาจักรที่ชรีเวนแฮม ออกซฟอร์ดเชอร์ วิทยาเขตหลักถือได้ว่ามีความเป็นเอกลักษณ์ในสหราชอาณาจักรสำหรับการที่มีการดำเนินงานด้านสนามบิน (สนามบินแครนฟีลด์) ซึ่งอยู่ข้าง ๆ กับวิทยาเขตหลัก สิ่งอำนวยความสะดวกที่สนามบินใช้สำหรับเครื่องบินของตัวเองประจำมหาวิทยาลัยแครนฟีลด์ ในหลักสูตรของการเรียนการสอนและการวิจัยการบินและอวกาศ มหาวิทยาลัยแห่งนี้มีการประสานงานกับประเทศอินเดียและออสเตรเลีย
องุ่นบราซิล, องุ่นต้น หรือ ฌาบูชีกาบา  เป็นไม้ยืนต้นในวงศ์ชมพู่ (Myrtaceae) เป็นไม้โตช้า ไม่ผลัดใบ เปลือกต้นสีน้ำตาลเทา ใบเดี่ยว ใบอ่อนเป็นสีแดง แก่แล้วเป็นสีเขียว ดอกเป็นดอกช่อ สีขาว ผลมีลักษณะคล้ายองุ่น กลมรี ออกเป็นกระจุกแน่นตามลำต้น และกิ่งก้าน ผลอ่อนสีเขียว ผลแก่เป็นสีม่วงเกือบดำ ลักษณะคล้ายผลตะขบไทย มีเมล็ดอยู่ข้างใน
ผลสุกใช้แปรรูปเป็นน้ำผลไม้ วิสกี้ ไวน์ และแชมเปญ และรับประทานสดเป็นผลไม้ในตลาดบราซิล นิยมรับประทานสด ใช้ทำแยม ทาร์ต พบสารต้านอนุมูลอิสระ ต้านการอักเสบ และต้านมะเร็งในผล
ชื่อของผลไม้นี้ในบราซิล ฌาบูชีกาบา มาจากภาษาตูปี jabuti (tortoise) + caba (สถานที่) ชื่อในภาษากัวรานีคือ yvapurũ โดย yva หมายถึงผลไม้ purũ หมายถึงเสียงของผลไม้เมื่อถูกกัด ต้นองุ่นบราซิลเป็นตราของกอนตาเกม มินัส เกราอิส บราซิล ในไต้หวันและบางส่วนของภูมิภาคแคริบเบียนนิยมทำเป็นบอนไซ ในบราซิล ชื่อของผลไม้ชนิดนี้ ฌาบูชีกาบายังมีความหมายถึงสิ่งที่แปลกของประเทศ
วงศ์ชมพู่
วงศ์ชมพู่ (ชื่อวิทยาศาสตร์: Myrtaceae) เป็นวงศ์ของพืชใบเลี้ยงคู่ ซึ่งมีสมาชิกที่สำคัญคือชมพู่ กานพลู ฝรั่ง และยูคาลิปตัส สมาชิกในวงศ์ทั้งหมดเป็นพืชมีเนื้อไม้ มีน้ำมันหอมระเหย มีโฟลเอมอยู่ทั้งสองด้านของไซเลม ไม่ได้อยู่ด้านนอกเหมือนพืชวงศ์อื่นๆ ใบมีสีเขียว กลีบดอกมี 5 กลีบ
Syzygium cumini
Myrciaria cauliflora
Cyperus imbricatus
Cyperus brevifolius
Cyperus alternifolius
Actinoscirpus grossus
หญ้าตะกรับ
หญ้าตะกรับ  เป็นพืชวงศ์กกและเป็นพืชหลายฤดู ขึ้นเป็นกอ มีไหล สูง 50–150 เซนติเมตร ใบเป็นเส้นตรง สั้นกว่ากอ ดอกเป็นดอกช่อแบบซี่ร่ม ช่อดอกย่อยยาว 1–3 เซนติเมตร สีน้ำตาลหรือแดง มีดอกย่อย 10–30 ดอก ขยายพันธุ์ด้วยไหลหรือเมล็ด ชอบขึ้นในดินชื้น พบทั่วไปบริเวณท้องนาและที่ที่มีน้ำท่วมขัง
Cyperus procerus
Cyperus pulcherrimus
Fimbristylis dichotoma
Fimbristylis miliacea
Cyperous compactus
Allium ampeloprasum var. porrum
ซากุนโต
ซากุนโต  หรือ ซากุนต์  เป็นเมืองโบราณทางตะวันออกของประเทศสเปน ในจังหวัดบาเลนเซีย ใกล้ชายฝั่งทะเลเมดิเตอร์เรเนียน อยู่ใกล้กับโกสตาเดลอาซาอาร์ ในอดีตรู้จักในชื่อ "Saguntum" (ละติน), และต่อมาในชื่อ "Morvedre"
Allium oschaninii
Crinum asiaticum
กเวรู
กเวรู (Gweru) เป็นเมืองใกล้กับศูนย์กลางของประเทศซิมบับเว ตั้งอยู่ที่จุดพิกัด เมืองมีประชากรราว 146,073 คน (ค.ศ. 2009) เป็นเมืองใหญ่อันดับ 5 ของประเทศ กเวรูเป็นเมืองหลวงของจังหวัดมิดแลนส์ เมืองก่อตั้งเมื่อปี ค.ศ. 1894 โดย ดร. ลีนเดอร์ สตาร์ เจมส์สัน ธนาคารแห่งแรกในกเวรูเปิดในปี ค.ศ. 1896 และตลาดหุ้นเปิดในปี ค.ศ. 1898 ทางรถไฟมาถึงในปี ค.ศ. 1902 ได้รับสถานะเป็นเทศบาลในปี ค.ศ. 1914 และเป็นนครในปี ค.ศ. 1971 ได้เปลี่ยนชื่อจาก กเวโล (Gwelo) มาเป็นกเวรูในปี ค.ศ. 1982
Gweru
ซินเดอร์
ซินเดอร์ (Zinder) เป็นเมืองใหญ่เป็นอันดับ 2 ของประเทศไนเจอร์ มีประชากร 170,574 คน (ค.ศ. 2001) และมีประชากรมากกว่า 200,000 คนในปี ค.ศ. 2005 เมืองตั้งอยู่ทางตอนใต้ของประเทศ ตั้งอยู่ห่างจากเมืองหลวงของประเทศ กรุงนีอาเม ทางทิศตะวันออกราว 861 กม.
เดิมเป็นเมืองหลวงของรัฐชาวมุสลิมซึ่งขึ้นอยู่กับอาณาจักรบอร์นูจนถึงคริสต์ศตวรรษที่ 19 ฝรั่งเศสได้เข้ายึดครองเมื่อ ค.ศ. 1899 เป็นเมืองหลวงของอาณานิคมเฟรนช์ไนเจอร์ระหว่าง ค.ศ. 1922-1926
สมเด็จพระเจ้าเฟรเดอริคที่ 7 แห่งเดนมาร์ก
ซูเทอร์เมร์
ซูเทอร์เมร์  เป็นเมืองทางตะวันตกของประเทศเนเธอร์แลนด์ ในจังหวัดเซาท์ฮอลแลนด์ เทศบาลครอบคลุมเนื้อที่ 37.06 ตารางกิโลเมตร (พื้นที่น้ำ 2.15 ตารางกิโลเมตร) เดิมเป็นหมู่บ้านเล็ก ๆ มีประชากร 6,392 คนในปี ค.ศ. 1950 ในวันที่ 1 มกราคม ค.ศ. 2013 มีประชากรเพิ่มเป็น 123,328 คน จึงเป็นเมืองที่มีประชากรมากที่สุดเป็นอันดับสามของจังหวัด รองจากรอตเทอร์ดามและเดอะเฮก
ชื่อของเมือง "Zoetermeer" (มีความหมายว่า "ทะเลสาบหวาน") ซึ่งหมายถึงทะเลสาบที่เคยตั้งอยู่ทางตอนเหนือของเมืองแต่ได้มีการถมไปในปี ค.ศ. 1614
ในคริสต์ศตวรรษที่ 10 ซูเทอร์เมร์เป็นเพียงหมู่บ้านชาวนาและชาวประมงเล็กๆ ต่อมาหมู่บ้านขยายใหญ่ขึ้นในศตวรรษที่ 13 กระทั่งมีการผันน้ำออกเพื่อสร้างเป็นผืนดินในศตวรรษที่ 17
ซูเทอร์เมร์ค่อยๆเติบโตขึ้นเมื่อมีการสร้างสถานีรถไฟแห่งแรกในปี ค.ศ. 1868 จากนั้นปลายศตวรรษที่ 19 มีการตั้งโรงงานของบริษัทนูมิโค ผู้ผลิตนมผงสำหรับทารก (ปัจจุบันอยู่ในเครือบริษัทดานอน)
ซูเทอร์เมร์ขยายตัวอย่างรวดเร็วตั้งแต่ปี ค.ศ. 1966 เมื่อมีการย้ายถิ่นฐานมาอยู่ในเมืองเดอะเฮกเป็นจำนวนมาก ความต้องการที่อยู่อาศัยทำให้เกิดโครงการพัฒนาเมืองรอบๆเดอะเฮก รวมถึงซูเทอร์เมร์ด้วย หมู่บ้านเล็กๆจึงค่อยๆกลายเป็นเมืองที่ใหญ่ขึ้น แต่ร่องรอยของอดีตยังคงหลงเหลืออยู่บ้าง เช่นโบสถ์เก่าในสมัยกลาง บ้านเรือนเก่าแก่ ที่ตั้งอยู่ในเขตเมืองเก่าที่แบ่งแยกกับเมืองใหม่โดยมีทะเลสาบดอบเบอคั่น
ลินเชอปิง
ลินเชอปิง  เป็นเมืองตั้งอยู่ทางทิศตะวันออกเฉียงใต้ของประเทศสวีเดน ใกล้ฝั่งด้านใต้ของทะเลสาบร็อกเซน มีประชากร 104,232 คน มีมหาวิหารที่สร้างชื่อ เป็นศูนย์กลางเมืองเก่าของท้องถิ่น เฉลิมฉลองครบรอบ 700 ปี ในปี ค.ศ. 1987 ปัจจุบันเป็นที่ตั้งของมหาวิทยาลัยลินเชอปิง ซึ่งเป็นมหาวิทยาลัยที่มีชื่อเสียง ทางด้านอุตสาหกรรมเทคโนโลยีชั้นสูง
อาสนวิหารกูต็องส์
อาสนวิหารกูต็องส์  เรียกชื่อเต็มว่า อาสนวิหารแม่พระแห่งกูต็องส์  เป็นอาสนวิหารในนิกายโรมันคาทอลิก เป็นที่ตั้งของมุขนายก ประจำมุขมณฑลกูต็องส์และอาวร็องช์ ตั้งอยู่ในเมืองกูต็องส์ จังหวัดม็องช์ ในแคว้นนอร์ม็องดี ประเทศฝรั่งเศส สร้างขึ้นเพื่ออุทิศแด่พระแม่มารี